CELEX: 62007CJ0554
Language: bg
Date: 2009-07-16 00:00:00
Title: Решение на Съда (трети състав) от 16 юли 2009 г.#Комисия на Европейските общности срещу Ирландия.#Неизпълнение на задължения от държава членка - Данък върху добавената стойност - Директива 2006/112/EО - Членове 2, 9 и 13 - Икономическа дейност, упражнявана от държавата, местните органи или други публично правни субекти - Освобождаване.#Дело C-554/07.

Решение на Съда (трети състав) от 16 юли 2009 г. — Комисия/Ирландия
      (Дело C‑554/07)
      „Неизпълнение на задължения от държава членка — Данък върху добавената стойност — Директива 2006/112/EО — Членове 2, 9 и 13 — Икономическа дейност, упражнявана от държавата, местните органи или други публичноправни субекти — Освобождаване“
      Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност — Данъчнозадължени лица — Публичноправни организации (членове 2, 9 и 13 от Директива 2006/112 на Съвета) (вж. точки 47—50, 62—68 и 74—76; точка 1 от диспозитива)
      Предмет
      
         
               Неизпълнение на задължения от държава членка — Неправилно транспониране на член 13 от Директива 2006/112/EО на Съвета от 28 ноември
                  2006 година относно общата система на данъка върху добавената стойност (OВ L 347, 2006 г., стp. 1; Специално издание на български
                  език, 2007 г., глава 9, том 3, стр. 7) — Освобождаване на всяка икономическа дейност, извършвана от държавата, местните органи
                  и други публичноправни субекти
               
            Диспозитив
      
         
                  1)
               
               
                  
               
               
                  	Като не е предвидила в националната правна уредба обща разпоредба, съгласно която се облага с данък върху добавената стойност
                     икономическата дейност, упражнявана от публичноправни субекти, които не действат в качеството на органи на публична власт,
                  
               
            като не е предвидила в националната правна уредба нито обща разпоредба, съгласно която се облагат с данък върху добавената
         стойност лица, публичноправни субекти, действащи в качеството на органи на публична власт, когато необлагането им може да
         доведе до значително нарушаване на конкуренцията, нито критерий, позволяващ да се създаде в това отношение рамка за упражняване
         на правото на преценка на министъра на финансите, и
      
      като не е предвидила в националната правна уредба обща разпоредба, съгласно която подлежат на облагане с данък върху добавената
         стойност публичноправните субекти, упражняващи дейностите, изброени в приложение I към Директива 2006/112/EО на Съвета от
         28 ноември 2006 година относно общата система на данъка върху добавената стойност, доколкото тези дейности не са незначителни,
      
      Ирландия не е изпълнила задълженията си по членове 2, 9 и 13 от Директивата.
      
         
                  2)
               
               
                  
               
               
                  	Осъжда Ирландия да заплати съдебните разноски.